относно евентуалните трудности или въпроси, технически или от друго естество, които биха могли да възникнат по време на прилагането на ангажимента. Службите на Комисията не получиха такова искане от страна на Zhejiang Sunflower.
 В. ОТМЯНА НА АНГАЖИМЕНТА
 (16)
 Първоначално ангажиментът бе приет от повече от 120 дружества/групи от дружества. Междувременно Комисията оттегли приемането на ангажимента по отношение на 19 дружества. За 17 от тях бе установено, че са нарушили ангажимента, а поради прилаганите от другите две дружества бизнес модели беше практически невъзможно да се следи дали тези дружества спазват ангажимента. Освен това други 16 китайски дружества доброволно се оттеглиха от ангажимента.
 (17)
 С регламента за отмяната Комисията отмени ангажимента и въведе променливо мито под формата на минимална вносна цена („МВЦ като променливо мито“). Последиците от МВЦ като променливо мито са, че допустимият внос с декларирана стойност, равна на МВЦ или по-голяма от нея, няма да подлежи на облагане с мита. Освен това митническите органи незабавно ще наложат мита, в случай че продуктът се внася на цена под МВЦ. Регламентът за отмяната се прилага към целия внос, който е преминал митническо оформяне след датата на влизането му в сила.
 (18)
 Към момента на влизане в сила на регламента за отмяната на 1 октомври 2017 г. Комисията продължаваше да провежда разследвания във връзка със спазването на ангажимента и счете за целесъобразно да започне нови разследвания за стоки, които са били допуснати за свободно обращение, докато ангажиментът все още е бил в сила. За целите на тези разследвания митническо задължение възникваше от момента на приемане на декларацията за допускане за свободно обращение: а) когато се установи по отношение на внос, фактуриран от участващи в ангажимента дружества, че не са изпълнени едно или повече от условията по ангажимента; или б) когато с регламент или решение, в който/което се посочват конкретни сделки, Комисията констатира, че ангажиментът е нарушен, и обяви съответните фактури във връзка с ангажимента за недействителни.
 (19)
 С Регламент за изпълнение (ЕС) 2018/1551 (16) Комисията обяви за недействителни фактурите, издадени от двама производители износители в нарушение на ангажимента, докато той все още е бил в сила.
 Г. НАБЛЮДЕНИЕ НА ПРОИЗВОДИТЕЛИТЕ ИЗНОСИТЕЛИ
 (20)
 На основание член 8, параграф 9 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент митническите органи на една държава членка представиха на Комисията доказателства относно неспазването на ангажимента от страна на Zhejiang Sunflower.
 (21)
 В констатациите, посочени в съображения 22—27 по-долу, са разгледани твърденията, получени от посочените в съображение 20 митнически органи на държавата членка, за Zhejiang Sunflower във връзка с предполагаемите нарушения на ангажимента, докато той все още е бил в сила.
 Д. ОСНОВАНИЯ ЗА ОБЯВЯВАНЕ НА ФАКТУРИТЕ ВЪВ ВРЪЗКА С АНГАЖИМЕНТА ЗА НЕДЕЙСТВИТЕЛНИ
 (22)
 Доказателствата, получени от посочените в съображение 20 митнически органи на държавата членка, сочат, че Zhejiang Sunflower и свързаният с него вносител са продавали слънчеви панели в Съюза на цени, които са били системно под МВЦ, като по този начин са нарушавали условията на ангажимента, описани в съображение 9 по-горе.
 (23)
